44. ΒΑΣΙΛΙΚΟΝ ΔΙΑΤΑΓΜΑ 25 Σεπτ./31 Οκτ. 1957 Περί συστάσεως Ειρηνοδικείου Σκύδρας. Έχοντας υπ’ όψει 1)τας διατάξεις του άρθρ. 7 του υπ’ αριθ. 2184/52 Ν.Δ/τος «περί τροποποιήσεως των περί προσόντων Δικαστικών υπαλλήλων διατάξεων κλπ., 2)την υπ’ αριθ. 36 της 6.10.57 σύμφωνον γνωμοδότησιν του Συμβουλίου του Δικαστηρίου των εν Εδέσση Πρωτοδικών και 3)την υπ’ αριθ. 488/57 γνώμην του Συμβουλίου της Επικρατείας. Προτάσει του Ημετέρου επί της Δικαιοσύνης Υπουργού απεφασίσαμεν και διατάσσομεν: Συνιστώμεν εν τη περφερεία του Πρωτοδικείου Εδέσσης Ειρηνοδικείον Β΄ τάξεως εδρεύον εν Σκύδρα ονομαζόμενον Ειρηνοδικείον Σκύδρας και περιλαμβάνον εις την δικαιοδοσίαν του τας κοινότητας Σκύδρας, Κάτω Λυποχωρίου, Πετριάς, Προφήτου Ηλία, Ριζού, Σεβαστιανών, αποσπωμένας εκ του Ειρηνοδικείου Εδέσσης, ούτινος η περιφέρεια περιορίζεται αναλόγως. Ημέρα ενάρξεως του Ειρηνοδικείου τούτου αφ’ ης πάσαι αι εκκρεμείς ενώπιον του Ειρηνοδικείου Εδέσσης υποθέσεις των αποσπωμένων κοινοτήτων μεταβιβάζονται εις το συνιστώμενον Ειρηνοδικείον Σκύδρας ορίζεται η 1η Νοεμ. 1957. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 6.Β.δ.42-44 Ειρηνοδικεία - Πταισματοδικεία 